**Three Days Grace** (літаральна з англ. — «Три дня благодати») — канадскі рок-гурт, які выконвае альтэрнатыўны метал і постгранж. Быў сфарміраваны пад назвай Groundswell ў Норвудзе, Антарыё, Канада ў 1992 годзе. У 1997 годзе калектыў у складзе гітарыста і вакаліста Адама Ганцье, барабаншчыка Ніла Сандэрсана і басіста Брэда Уолста змяніў назву на цяперашняю.

З моманту заключэння кантракта з Jive Records, Three Days Grace выпусцілі альбомы *Three Days Grace* у 2003 і *One-X* у 2006 годзе, якія атрымалі плацінавы і двайны плацінавы статусы адпаведна. У 2007 годзе гурт быў прызнаны найлепшым рок-калектывам паводле версіі часопіса *Billboard*, акрамя гэтага заняўшы 4 месца ў спісе самых ратыяваных гуртоў у Канадзе. Трэці альбом *Life Starts Now* пабачыў свет 22 верасня 2009 года. Да 2022 года гурт запісаў сем студыйных альбомаў, апошнім з якіх з’яўляецца Explosions, які выйшаў 6 мая 2022 года.

21 снежня 2012 фронтмэн Адам Ганцье пакінуў калектыў і пачаў сольную дзейнасць. Яго месца заняў брат бас-гітарыста Брэда Уолста, заснавальнік My Darkest Days Мэт Уолст, які ў 2013 годзе далучыўся да Three Days Grace на час канцэртнага тура, а 28 сакавіка 2014 года стаў паўнавартасным удзельнікам гурта.

Гісторыя
--------

### Андэграўндныя гады (1992—2002)

Гурт Groundswell быў сфарміраваны ў 1992 годзе, у Норвудзе, Антарыё, пяццю школьнікамі: Адамам Ганцье (англ.: Adam Gontier), Брэдам Уолстам (англ.: Brad Walst), Нілам Сандэрсанам (англ.: Neil Sanderson), Джо Грантам (англ.: Joe Grant) і Філам Кроўі (англ.: Phil Crowe).

Пад гэтай назвай гурт выпусціў альбом *Wave of Popular Feeling* (1995). Пасля гэтага, Філ і Джо перасталі хадзіць на рэпетыцыі. У 1997 годзе, пасля двухгадовага перапынку ў дзейнасці, гурт быў адноўлены пад новай назвай Three Days Grace, а ў яго складзе засталося толькі трыа — Ганцье, Сандэрсан і Уолст. Тлумачачы значэнне назвы Three Days Grace, Адам Ганцье казаў: «*Яно кажа пра пачуццё неадкладнасці. Час плаціць па даўгах. Калі б у вас было тры дні, каб змяніць нешта ў вашым жыцці, або калі б вы хацелі змяніць нешта ў сваім жыцці, хапіла б вам трох дзён?*».

Перабраўшыся ў Таронта, музыканты пры дапамозе свайго ранейшага менеджара пазнаёміліся з прадзюсерам Гэвінам Браўнам (англ.: Gavin Brown), якія раней працаваў з Billy Talent, The Tea Party і інш. Гурт прадставіў яму ўвесь матэрыял, які быў складзены з моманту фарміравання калектыву. Браўн адразу заўважыў талент гурта, назваўшы іх «залатымі самародкамі». Такім чынам, з падтрымкай прадзюсара, Three Days Grace запісала дэмаальбом, які быў адпраўлены лэйблу EMI Music Publishing Canada. Гурт прэзентаваў песню «I Hate Everything About You», якая выклікала непадробную цікавасць адразу ў некалькіх лэйблаў гуказапісу. Такім чынам быў падпісаны кантракт з Jive Records.

### *Three Days Grace* (2003—2005)

Адразу пасля заключэння кантракта гурт адправіўся ў студыю Long View Farm (Норт Брукфілд, штат Масачусетс), і пры ўдзеле Гэйвіна Браўна прыступіла да працы над дэбютным альбомам. Таксама Three Days Grace запісваліся ў Bearsville Studios ў Нью-Ёрку, дзе і быў скончаны альбом. Пласцінка выйшла пад назвай *Three Days Grace* 22 ліпеня 2003 года.

У крытыкаў дыск атрымаў станоўчыя водгукі: Дэйв Дарэй з IGN сказаў пра альбом «Памылкі? Не так шмат», у Allmusic заявілі, што «творчасць гурта незабыўная, у адрозненне ад іншых выканаўцаў альт-металу». Крытыцы падвергнулася аднастайнасць гучання гурта: «Three Days Grace — пэўна адзін з самых альтэрнатыўных даступных гуртоў 2000-х, але ім не хапае выразнасці».

Першы сінгл «I Hate Everything About You» атрымаў важкую падтрымку канадскіх радыёстанцый, якія спецыялізуюцца на альтэрнатыўным року, і стаў сапраўдным выбухам у свеце альтэрнатыўнай музыкі. Песня дабралася да 55 месца ў *Billboard* Hot 100, да 2 у Billboard Alternative Songs.

Альбом *Three Days Grace* дасягнуў дзевятай пазіцыі ў канадскім чарце і 69-й-у <i id="mwcA">Billboard</i> 200, а ў снежні 2004 года пласцінка атрымала залаты статус па сертыфікацыі RIAA і двайны плацінавы статус па CRIA.

Другі сінгл, «Just Like You», падарыў камандзе яшчэ адно першае месца ў Канадзе, акрамя гэтага узначаліўшы Billboard Alternative Songs, зноў дабраўшыся да 55 пазіцыі ў *Billboard* Hot 100. Наступным выпушчаным сінглам стала песня «Home».

Пасля прыходу ў склад гурта гітарыста Бары Стока (Barry Stock) у канцы 2003 года Three Days Grace адправіліся ў гастрольны тур, выступаючы як у якасці суправаджаючага складу знакамітых калегаў, так і ў якасці хэдлайнераў.

### *One-X* (2006—2008)

Пасля заканчэння турнэ ў падтрымку першага альбома, гурт стаяў перад фактам, што яны не могуць працягваць паўнавартасную музычную дзейнасць, у сувязі з развіццём залежнасці Адама ад наркатычных рэчываў. Так у 2005 годзе Адам, пры падтрымцы сям’і, сяброў і астатніх удзельнікаў гурта, лёг на абследаванне ў «Цэнтр па праблемах наркаманіі і псіхічнага здароўя» у горадзе Таронта. Падчас лячэння Адам напісаў мноства лірычных песень з наступнага альбома. У іх ён апісваў сваё псіхалагічны стан і перажыванні. Пасля завяршэння паспяховага лячэння ў цэнтры, гурт вырашыў перабрацца ў ціхае і спакойнае месца для запісу альбома. Гэтым месцам быў абраны катэдж у Паўночным Антарыё. Тры месяцы працы ўвянчаліся завяршэннем запісу новага альбома. Адам адзначаў у інтэрв’ю 2006 года, што гэты альбом з’яўляецца больш асабістым для яго, чым папярэднія працы, з прычыны абставінаў, якія ахоплівалі апошнія два гады яго жыцця.

У чэрвені 2006 года музыкі Three Days Grace прадставілі свой чарговы альбом *One-X*, які стаў дэбютам для новага ўдзельніка гурта — другога гітарыста Бары Стока. Альбом дэбютаваў у *Billboard* 200 з 5-га радка. У першы тыдзень продажаў разышлося 78 тысяч копій, а за ўвесь час продажаў у свеце больш за 6 мільёнаў. Альбом уключаў у сябе наступныя сінглы: «Animal I Have Become», «Pain», «Never Too Late», «Riot». Песні «Pain» атрымалася пабіць поспех «I Hate Everything About You» і «Just Like You» дасягнуўшы 44-га радка ў *Billboard* Hot 100. У падтрымку пласцінкі каманда здзейсніла шэраг канцэртных выступленняў сумесна з ужо вядомымі калектывамі — Staind, Hoobastank, Nickelback, Breaking Benjamin, Seether, Red і Skillet. У 2007 годзе Three Days Grace занялі першае месца ў катэгорыі «Top Mainstream Rock Artist» па версіі часопіса *Billboard*.

### *Life Starts Now* (2009—2012)

З сакавіка па жнівень 2008 года і са студзеня па красавік 2009 года, Three Days Grace запісвалі свой трэці студыйны альбом, працуючы ў студыі The Warehouse Studio ў Ванкуверы, Брытанскай Калумбіі і Лос-Анджэлесе. Праца над альбомам вялася сумесна з музычным прадзюсарам Говардам Бенсам, які працаваў таксама з іх папярэднімі працамі.

22 верасня 2009 года выйшаў трэці студыйны альбом — *Life Starts Now*, які прадставіў гурт у новым гучанні, стылі і вобразах. Крытыкі, а таксама самі ўдзельнікі гурта адзначылі, што альбом з’яўляецца адступленнем ад жорсткіх тонаў пост-гранжу, песні спяваюцца больш лірычнымі. Альбом дэбютаваў на трэцім месцы *Billboard* 200, што з’яўляецца самым высокім месцам у гісторыі Three Days Grace. Было прададзена 79 тысяч копій у першы тыдзень пасля рэлізу. Альбом сустрэлі змешаныя водгукі. Бэн Рэйнер з *Toronto Star* адмоўна адгукнуўся пра альбом, заявіўшы, што «альбом не мае ўласнага гуку, а толькі вагаецца дзесьці паміж Linkin Park і Nickelback». Па словах Джэймса Крыстафера, які даў альбому тры з пяці зорак, *Life Starts Now* працягвае тэму *One-X* пра асабістыя перажыванні Адама, але з «намёкам на прамяні святла». Больш жорсткія водгукі гурт атрымаў ад Бэна Чайкоўскі, які апісаў альбом як «сумны, мяккі, банальны, стомлены».

Першы сінгл альбома «Break» выйшаў 1 верасня 2009 года. 28 красавіка 2010 года выйшаў кліп на песню «The Good Life». З 2009 па 2011 гурт знаходзіцца ў турах з рознымі папулярнымі выканаўцамі.

### *Transit of Venus* (2012—2014)

7 кастрычніка 2011 года RCA Music Group абвясцілі аб роспуску Jive Records, Arista Records і J Records і пераводзе музычных калектываў, якія супрацоўнічалі з гэтымі студыямі, на RCA Records, у тым ліку і Three Days Grace.

5 чэрвеня 2012 года, у 9:00 адбыўся транзіт Венеры, пасля чаго гурт абвясціў, што новы альбом, выхад якога намечаны на 2 кастрычніка 2012 года, будзе названы *Transit of Venus*. 5 кастрычніка выйшаў відэакліп на першы сінгл з альбома — «Chalk Outline».

10 студзеня ўдзельнікі гурта атрымалі ліст ад Адама Ганцье, што ён сыходзіць з гурта. Па афіцыйных дадзеных прычынай паслужылі праблемы са здароўем. На час будучага тура вакалістам стане Мэт Уолст, вакаліст гурта My Darkest Days і брат Брэда Уолста.

У 2013 Three Days Grace пачалі сумесны тур з Shinedown і P.O.D.. 22 мая 2013 года было апублікавана, што Мэт Уолст вярнуўся ў My Darkest Days для запісу трэцяга студыйнага альбома, але ён працягне гастраляваць з Three Days Grace да жніўня 2013 года. Падчас інтэрв’ю з 99.9 KISW у Сіэтле, Ніл Сандэрсан пацвердзіў, што ў цяперашні час яны працуюць над новым альбомам, і ўжо палову яны запісалі.

28 сакавіка 2014 года было абвешчана, што Мэт Уолст афіцыйна стаў вакалістам гурта.

### *Human* і *Outsider* (2015—цяперашні час)

26 студзеня 2015 года Three Days Grace анансавалі пяты альбом пад назвай *Human*. Рэліз альбома адбыўся 31 сакавіка 2015 года. Тры сінглы, «I am Machine», «Painkiller» і «Human Race», былі выпушчаны раней. 14 мая 2015 года выйшаў афіцыйны кліп на сінгл «Human Race». Таксама ў лістападзе гэтага ж года быў выпушчаны сінгл «Fallen Angel». У гэтым месяцы Three Days Grace гастралявалі па Канадзе, іх падтрымлівалі Halestorm. На пачатку 2016 года гурт гастраляваў па Еўропе і Расіі, а 18 лістапада 2016 года выпусціў кавер на песню Phantogram «You Don’t Get Me High Anymore».

Гурт пачаў запісваць свой шосты студыйны альбом, *Outsider*, у ліпені 2017 года, выпусціўшы «The Mountain» у якасці першага сінгла 25 студзеня 2018 года з суправаджаючым музычным відэа. Песня дасягнула піка пад нумарам 1 у чарце Billboard Mainstream Rock у сакавіку 2018 года і стала 13-й па ліку песняй Three Days Grace у чарце.Альбом выйшаў 9 сакавіка 2018 года. 12 чэрвеня «Infra-Red» выйшаў у якасці другога сінгла гурта з альбома. «Infra-Red» дасягнуў пікавай пазіцыі пад № 1 у чарце *Billboard* Rock Main Songs, і гэта іх 14-ы сінгл № 1. Гэтым дасягненнем гурт пабіў дваццацігадовы рэкорд Van Halen у рэйтынгу. 22 ліпеня 2020 года гурт выпусціў кавер на песню Гацье «Somebody That I Used to Know».

29 лістапада 2021 года гурт выпусціў сінгл «So Called Life». Тады ж стала вядома, што альбом *Explosions* выйдзе 6 мая 2022 года.

17 лютага 2022 года на ютуб-канале гурта з’явілася лірык-відэа на англійскай «Neurotic» з сёмага студыйнага альбома *Explosions*. Вокладка сінгла пры гэтым супадала з вокладкай альбома.

Узнагароды
----------

Three Days Grace шмат разоў былі намінаваны і ўзнагароджаны за свае музычныя поспехі. Сінгл «I Hate Everything About You» быў намінаваны ў катэгорыі «Лепшае рок-відэа» і «Выбар глядацкіх сімпатый: Любімы Канадскі гурт» у 2004 годзе музычным каналам MuchMusic. У 2007 годзе, па версіі чартаў Mediabase, гурт быў прызнаны вядучым музычным калектывам сярод усіх жанраў рока ў Канадзе і ЗША, а часопіс Billboard назваў іх найлепшым рок-выканаўцам года. Чатыры разы Three Days Grace былі намінаваныя на прэмію Юна. У 2004 годзе былі намінаваныя як новы гурт года. У 2007 годзе былі намінаваны як лепшы гурт года, а альбом *One-X* быў намінаваны ў катэгорыі «альбом года». Першы сінгл альбома *One-X*, «Animal I Have Become», быў прызнаны самай папулярнай рок-песняй 2006 года, і перамог у намінацыі «папулярная рок-песня на радыё» часопіса Mediabase. Трэк «Never Too Late» быў намінаваны на «Лепшы відэакліп» і «Лепшы рок-відэакліп», а сінгл «Pain» — на «Лепшы інтэрнацыянальны відэакліп». Таксама ён паўторна выйграў у намінацыі «Выбар глядацкіх сімпатый: любімы Канадскі гурт» каналам MuchMusic у 2007 годзе.

У 2010 годзе альбом *Life Starts Now* быў намінаваны на «Лепшы рок-альбом» на цырымоніі Juno, але прайграў дыску *Billy Talent III*. У 2010 сінгл «Break» быў намінаваны за «Найбольш якасны відэакліп» і «Лепшы рок-відэакліп» на фестывалі MuchMusic Video Awards. На Fuse TV «Break» быў намінаваны ў катэгорыі «Лепшы сінгл», а альбом *Life Starts Now* выйграў у катэгорыі «Лепшы альбом» на Casby Awards.

Музычны стыль
-------------

У асноўным гурт Three Days Grace выконвае песні ў такіх кірунках, як постгранж, альтэрнатыўны рок, альтэрнатыўны метал, хард-рок і ню-метал. У альбоме *Transit of Venus* прысутнічаюць элементы электроннай музыкі.

Склад
-----

Дыскаграфія
-----------

* *Three Days Grace* (2003)
* *One-X* (2006)
* *Life Starts Now* (2009)
* *Transit of Venus* (2012)
* *Human* (2015)
* *Outsider* (2018)
* *Explosions* (2022)

Канцэртныя туры
---------------

* Life Starts Now Tour (сумесна з Breaking Benjamin і Flyleaf) (2009)
* Welcome to the Family Tour (сумесна з Avenged Sevenfold, Sevendust і Bullet For My Valentine) (2011)
* Uproar Festival (2011)
* Special Club Shows (2012)
* Transit of Venus Tour (сумесна з Shinedown і P.O.D.) (2013)
* Big European Tour (2016)

У кінематографе
---------------

У фільме «Суперзорка» калектыў выконвае дзве кампазіцыі: фрагмент з «Home» і «Are You Ready». У фільме «Пярэваратні» таксама гучыць песня «Are You Ready». Калектыў таксама з’явіўся ў серыяле «Гаворачая з прывідамі» у 2009, дзе яны на канцэрце выконваюць песню «Pain». У канцы 16 серыі 8 сезону серыяла «Таямніцы Смолвіля» гучыць песня «I Don’t Care», якую Адам выконвае разам з фінскім гуртом Apocalyptica.

Зноскі
------

1. ↑  Matt Walst Of My Darkest Days Joins Three Days Grace As Lead Singer For North American Tour : Three Days Grace **(нявызн.)**. Архівавана з першакрыніцы 12 студзеня 2013. Праверана 9 мая 2013.
2. ↑  Tour - Upcoming Shows **(нявызн.)**.  threedaysgrace.com. Архівавана з першакрыніцы 18 лістапада 2015. Праверана 29 лістапада 2015.
3. 1 2  *Sutton, Michael*. Three Days Grace > Biography **(нявызн.)**.  Allmusic. Архівавана з першакрыніцы 25 лютага 2012. Праверана 13 жніўня 2009.
4. ↑  *Montes, Michael*. Interview with Adam Gontier of Three Days Grace **(нявызн.)**.  Florida Entertainment Scene (15 лютага 2004). Архівавана з першакрыніцы 25 лютага 2012. Праверана 19 лістапада 2008.
5. 1 2 3  Three Days Grace Biography **(нявызн.)**.  MapleMusic Recordings. Архівавана з першакрыніцы 25 лютага 2012. Праверана 13 жніўня 2009.
6. ↑  *Doray, Dave*. Рецензия на дебютный альбом **(нявызн.)**.  IGN (2 снежня 2003). Архівавана з першакрыніцы 25 лютага 2012. Праверана 13 жніўня 2009.
7. ↑  *Phares, Heather*. Рецензия на дебютный альбом **(нявызн.)**.  Allmusic. Архівавана з першакрыніцы 25 лютага 2012. Праверана 13 жніўня 2009.
8. 1 2  Чартирование синглов в Billboard Hot 100 (руск.).  Billboard.com (15 лютага 2010). Архівавана з першакрыніцы 25 снежня 2015. Праверана 17 мая 2010.
9. 1 2  Чартирование синглов в Alternative Songs (руск.).  Billboard.com (15 лютага 2010). Архівавана з першакрыніцы 25 снежня 2015. Праверана 17 мая 2010.
10. ↑  Three Days Grace – Three Days Grace **(нявызн.)**. *Billboard*. Архівавана з першакрыніцы 22 жніўня 2008. Праверана 13 жніўня 2009.
11. ↑  RIAA – Gold & Platinum – August 13, 2009 **(нявызн.)**.  RIAA. Архівавана з першакрыніцы 25 лютага 2012. Праверана 13 жніўня 2009.
12. ↑
13. ↑  Rock On The Net: Billboard Year-End Chart-Toppers: 2007 **(нявызн.)**. Архівавана з першакрыніцы 20 лістапада 2019. Праверана 5 студзеня 2014.
14. ↑  *Rogers, Troy*. Starting Life Now with Three Days Grace Lead Guitarist Barry Stock **(нявызн.)**.  The Deadbolt (21 верасня 2009). Архівавана з першакрыніцы 26 верасня 2009. Праверана 12 кастрычніка 2009.
15. ↑  *Rayner, Ben*. Three Days Grace: Life Starts Now **(нявызн.)**.  *Toronto Star* (22 верасня 2009). Архівавана з першакрыніцы 15 лістапада 2009. Праверана 9 кастрычніка 2009.
16. ↑  *Monger, James Christopher*. Life Starts Now > Overview **(нявызн.)**.  Allmusic. Архівавана з першакрыніцы 8 студзеня 2011. Праверана 9 кастрычніка 2009.
17. ↑  Music – Three Days Grace – Life Starts Now Review **(нявызн.)**.  411mania.com. Архівавана з першакрыніцы 7 чэрвеня 2011. Праверана 21 лютага 2011.
18. ↑  RCA's New Executive Team Named Under CEO Peter Edge Amid Layoffs (Update) **(нявызн.)**.  Billboard.biz (23 жніўня 2011). Архівавана з першакрыніцы 22 студзеня 2013. Праверана 26 кастрычніка 2011.
19. ↑  Radio Industry News, Music Industry Updates, Arbitron Ratings, Music News and more! **(нявызн.)**.  FMQB. Архівавана з першакрыніцы 19 кастрычніка 2015. Праверана 26 кастрычніка 2011.
20. ↑  Three Days Grace Announce New Album Title and Release Date **(нявызн.)**.  Loudwire.com (5 чэрвеня 2012). Архівавана з першакрыніцы 3 снежня 2012. Праверана 3 снежня 2012.
21. ↑  Three Days Grace Premiere Video for ‘Chalk Outline’ **(нявызн.)**. Архівавана з першакрыніцы 12 лістапада 2012. Праверана 20 снежня 2013.
22. ↑  Three Days Grace, Shinedown to co-headline 2013 tour **(нявызн.)** (12 лістапада 2012). Архівавана з першакрыніцы 5 лютага 2013. Праверана 7 лютага 2013.
23. ↑  Matt Walst writing new MDD album **(нявызн.)**. Архівавана з першакрыніцы 22 снежня 2013. Праверана 23 снежня 2013.
24. ↑  Three Days Grace in the 95.7 The Rock booth at Rock Fest 2013! **(нявызн.)**.  YouTube (19 ліпеня 2013). Архівавана з першакрыніцы 9 чэрвеня 2014. Праверана 4 снежня 2013.
25. ↑  We Welcome Matt to 3DG **(нявызн.)**. *threedaysgrace.com* (28 сакавіка 2014). Архівавана з першакрыніцы 29 сакавіка 2014. Праверана 28 сакавіка 2014.
26. ↑  Three Days Grace To Release 'Human' Album In March (англ.).  Blabbermouth.net (27 студзеня 2015). Архівавана з першакрыніцы 31 студзеня 2015. Праверана 24 лютага 2015.
27. ↑  Blog **(нявызн.)**. *Three Days Grace*. Архівавана з першакрыніцы 17 лістапада 2015. Праверана 8 лістапада 2015.
28. ↑  THREE DAYS GRACE CANADIAN TOUR **(нявызн.)**. *Three Days Grace*. Архівавана з першакрыніцы 11 сакавіка 2018. Праверана 9 снежня 2018.
29. ↑  EUROPEAN TOUR EXCLUSIVE TICKET PRE-SALE **(нявызн.)**. *Three Days Grace*. Архівавана з першакрыніцы 11 сакавіка 2018. Праверана 9 снежня 2018.
30. ↑  You Don't Get me High Anymore on YouTube **(нявызн.)**. *Three Days Grace*. Архівавана з першакрыніцы 7 снежня 2017. Праверана 9 снежня 2018.
31. ↑  Three Days Grace To Begin Recording New Album In July **(нявызн.)**.  blabbermouth. Архівавана з першакрыніцы 21 лютага 2018. Праверана 9 снежня 2018.
32. ↑  Three Days Grace Announce 'Outsider' Album, 'The Mountain' Video **(нявызн.)**. *Loudwire*. Архівавана з першакрыніцы 2 красавіка 2018. Праверана 2 красавіка 2018.
33. ↑  Three Days Grace Ties Van Halen for Most No. 1s on Mainstream Rock Songs Chart **(нявызн.)**. Архівавана з першакрыніцы 29 сакавіка 2018. Праверана 2 красавіка 2018.
34. ↑  *Dickman, Maggie*. Three Days Grace are officially back, debut seismic new single "The Mountain" **(нявызн.)**. *Alternative Press* (25 студзеня 2018). Архівавана з першакрыніцы 27 студзеня 2018. Праверана 26 студзеня 2018.
35. ↑  Rock Future Releases | Rock Music Radio Songs' Release Dates | AllAccess.com
36. ↑  Three Days Grace Set Billboard Record With 14th Chart-Topper **(нявызн.)**. Архівавана з першакрыніцы 11 верасня 2018. Праверана 12 верасня 2018.
37. ↑  Three Days Grace - Somebody That I Used to Know **(нявызн.)**. *Tidal*. Архівавана з першакрыніцы 28 ліпеня 2020. Праверана 22 ліпеня 2020.
38. ↑  *Chad Childers*. Three Days Grace Drop New Song 'So Called Life,' Announce Album (англ.). *Loudwire* (29 лістапада 2021). Архівавана з першакрыніцы 20 сакавіка 2022. Праверана 8 сакавіка 2022.
39. ↑  *Chad ChildersChad Childers*. Three Days Grace + Lukas Rossi Team on New Song 'Neurotic' (англ.). *Loudwire*. Архівавана з першакрыніцы 14 сакавіка 2022. Праверана 15 сакавіка 2022.
40. ↑  Three Days Grace выпустили сингл «Neurotic» вместе с Лукасом Росси — Радио ULTRA (руск.). *radioultra.ru*. Праверана 15 сакавіка 2022.
41. ↑  MMVA 04 **(нявызн.)**.  MuchMusic.com. Архівавана з першакрыніцы 6 сакавіка 2012. Праверана 21 лютага 2011.
42. ↑  MMVA07 nominees **(нявызн.)**.  MuchMusic.com. Архівавана з першакрыніцы 16 красавіка 2008. Праверана 21 лютага 2011.
43. ↑  Casby Awards 2010 **(нявызн.)**.  lithiummagazine.com (30 верасня 2010). Архівавана з першакрыніцы 4 студзеня 2014.
44. ↑  Three Days Grace to Play Here on St. Patrick's Day **(нявызн.)**. Архівавана з першакрыніцы 3 лютага 2011. Праверана 4 кастрычніка 2014.
45. 1 2  *LA Weekly*. The 10 Worst Post-Grunge Bands **(нявызн.)**. *L.A. Weekly*. Архівавана з першакрыніцы 24 красавіка 2019. Праверана 9 мая 2015.
46. ↑  *Michael Sutton*. Three Days Grace – Biography **(нявызн.)**.  AllMusic (22 ліпеня 2003). Архівавана з першакрыніцы 4 красавіка 2015. Праверана 20 лютага 2015.
47. ↑  GRAMMY SoundChecks: Three Days Grace **(нявызн.)**.  Grammy.com (4 снежня 2006). Архівавана з першакрыніцы 5 сакавіка 2016. Праверана 20 снежня 2015.
48. ↑  *Melina Robinson*. Review: Three Days Grace Graces the Joint with New Frontman Matt Walst **(нявызн.)**.  LasVegasSun.com. Архівавана з першакрыніцы 13 ліпеня 2015. Праверана 9 мая 2015.
49. ↑  The Phoenix News – Album Review: Three Days Grace Suffer from Human Error **(нявызн.)**. *The Phoenix News*. Архівавана з першакрыніцы 7 студзеня 2016. Праверана 9 мая 2015.
50. ↑  {{{загаловак}}}(англ.). Архівавана з першакрыніцы 5 сакавіка 2016.
51. ↑  Top Ten Nu-Metal Bands – Staff Top 10 **(нявызн.)**. *stylusmagazine.com*. Архівавана з першакрыніцы 14 чэрвеня 2018. Праверана 9 верасня 2015.
52. ↑  *Doray, Dave*. Three Days Grace **(нявызн.)**.  IGN (2 снежня 2003). Архівавана з першакрыніцы 26 чэрвеня 2018. Праверана 11 снежня 2015.
53. ↑  Transit of Venus Review | Reviews @ **(нявызн.)**.  Ultimate-guitar.com. Архівавана з першакрыніцы 5 снежня 2014. Праверана 20 лютага 2015.

Спасылкі
--------

* threedaysgrace.com (англ.) — афіцыйны сайт
* Канал Three Days Grace на *YouTube*
* Страница на iTunes
* Страница на Google Play Music

|  |  |
| --- | --- |
| ⚙️   У сацыяльных сетках | Facebook · Myspace · Twitter |
| Фота, відэа і аўдыё | Apple Music · Deezer · Instagram · Last.fm · SoundCloud · Spotify · TikTok · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | BNF: 14650114r · ISNI: 0000000121683611 · LCCN: no2004014484 · NKC: osa2010542071 · VIAF: 138736445 |